เซี่ยงไฮ้คอมโพสิตปิดขยับลง 1.40 จุด เหตุวิตกเศรษฐกิจ
เซี่ยงไฮ้คอมโพสิตปิดขยับลง 1.40 จุด เหตุวิตกเศรษฐกิจ
27 พ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้แทบจะทรงตัว โดยดัชนีเซี่ยงไฮ้คอมโพสิตขยับลง 1.40 จุด หรือ 0.05% ปิดที่ 2,821.05 จุด เนื่องจากนักลงทุนยังคงกังวลเกี่ยวกับแนวโน้มเศรษฐกิจจีน ภายหลังจากที่ข้อมูลเศรษฐกิจที่ได้มีการเปิดเผยในช่วงนี้ล้วนบ่งชี้ถึงการชะลอตัวลง
สำนักงานสถิติแห่งชาติจีน (NBS) เปิดเผยในวันนี้ว่า กำไรของบริษัทรายใหญ่ในภาคอุตสาหกรรม หรือบริษัทที่มีรายได้ต่อปีมากกว่า 20 ล้านหยวน (3.1 ล้านดอลลาร์สหรัฐ) ปรับตัวขึ้น 4.2% เทียบเป็นรายปี สู่ระดับ 5.02 แสนล้านหยวนในเดือนเม.ย. ซึ่งชะลอตัวลงจากเดือนมี.ค.ที่พุ่งขึ้นถึง 11.1%     